### Samgöngur á landi.

Ef mikilvægir vegakaflar lokast getur það haft mikil og alvarleg áhrif á samfélagsöryggi, enda yrði erfitt að viðhalda öðrum grunnvirkjum, dreifa vörum og nauðsynjum og flytja fólk ef neyðarástand skapast. Umdæmin eru háð vöruflutningum sem nær eingöngu fara um vegi landsins. Greiðar samgöngur eru forsenda þess að unnt sé að koma við björgunaraðgerðum, flutningi á fólki og helstu nauðsynjum. Vegakerfið er mikilvæg flóttaleið íbúa verði náttúruhamfarir svo sem eldgos. Lokist vegakerfið frá Reykjavík og rýma þarf borgina yrði að líta til þess að nota hafnir og flugvelli svæðisins til rýmingar. Áhættuþættir á borð við stór eldgos, hamfaraflóð og öskufall geta sett samgöngukerfið á hluta landsins í uppnám. Til eru sviðsmyndir, viðbragðsáætlanir og mótvægisaðgerðir umhelstu rofstaði á vegakerfinu vegna flóða. Einnig mábenda á að fleiri en ein brú er á öllum stórfljótum frá Þjórsá, vestur að Lagarfljóti. Þá getur það haft mjög mikil áhrif ef hringvegurinn um sandana á Suðurlandi lokaðist eða vegakerfið til og frá höfuð- borginni. Loks þarf að huga sérstaklega að öryggi hringtengingar ljósleiðarakerfisins og annarra mikilvægra fjarskipta-, vöktunar-, flutnings- og dreifikerfa sem liggja hringinn í kringum landið og teljast mikilvæg vegna þjóðaröryggis.

### Samgöngur á sjó.

Hafnir gegna misveigamiklu hlutverki við flutninga til og frá landinu og væri í mörgum tilvikum unnt að beina flutningum tímabundið um aðrar hafnir. Flestar hafnir á Íslandi eru fiskihafnir að stærstum hluta. Sjóflutningar vega þyngst í vöru- flutningum til og frá landinu. Stærsti hluti vöruflutninga fer um Reykjavíkurhöfn. Hafnirnar í Reykjavík eru hluti Faxaflóahafna og þar eru stór gámasvæði og vöruhús. Höfnin í Hafnarfirði er önnur mikilvæg höfn fyrir vöruflutninga. Einnig má nefna hafnirnar á Akureyri og í Vestmannaeyjum sem eru með stærri höfnum landsins. Loks má nefna Seyðisfjarðarhöfn vegna Norrænu og hafnir sem tengjast stóriðju. Helguvíkurhöfn er olíuhöfn NATOogermikilvæg vegna Keflavíkurflugvallar. Áöryggis- svæðinu í Helguvík eru átta eldsneytisbirgðatankar sem gera mögulegt að tryggja að ávallt séu til nægjanlegar birgðir af eldsneyti í landinu. Þá er olíulöndunarbryggja í Helguvíkurhöfn, dælu- og lagnakerfi frá bryggju að birgðastöð og lagnakerfi frá birgðastöðinni til Keflavíkurflugvallar og tvær afgreiðslustöðvar (önnur er ekki í notkun) sem hvor um sig samanstendur af þremur birgðatönkum og lagnakerfi í flughlöðum. Þangað kemur reglulega eldsneyti flutt með skipum. Vaktstöð siglinga veitir skipum sem sigla um íslenska efnahagslögsögu margvíslega öryggisþjónustu eins og vöktun og eftirlit sjálfvirks tilkynningarkerfis skipa (STK), þ.m.t. sjálfvirks alþjóðlegs auðkenningarkerfis skipa (AIS), móttöku og miðlun tilkynninga frá skipum sem flytja hættulegan og/eða mengandi varning, móttöku og miðlun neyðarkalla til viðeigandi aðila auk tilkynninga um óhöpp eða slys á sjó, móttöku og miðlun tilkynninga frá farþegaskipum vegna talningar og skráningar farþega og vöktun alþjóðlegs neyðar- og öryggisfjarskiptakerfis skipa (GMDSS) og ritstjórn fyrir þjónustu alþjóðlegs viðvörunarkerfis skipa (NAVTEX). Markmiðið er að tryggja öruggar siglingar í íslenskri efnahagslögsögu, öryggi farþega og áhafna þeirra og efla varnir gegn mengun sjávar frá skipum. Vaktstöð siglinga rekur eftirlits- og upplýsingakerfi fyrir umferð á sjó með það að markmiði að auka öryggi og skilvirkni skipaumferðar og bæta viðbrögð við atvikum, slysum eða hættum sem